Ekhvan päihdehuollon yksikössä väkivallanteko

Etelä-Karjalan hyvinvointialueen (Ekhva) Lappeenrannan päihdehuollon yksikössä on tapahtunut perjantaina 28.11.2025 puolen päivän aikaan väkivallanteko.

Asiakas oli hyökännyt työntekijän kimppuun ja käyttänyt väkivaltaa. Loukkaantunut on kuljetettu tarkistettavaksi ja hoitoon. Apuun meni työntekijän kollega.

Tilanne ei aiheuttanut vaaraa muille yksikön henkilöille tai ulkopuolisille.

Poliisi on ottanut epäillyn tekijän kiinni ja jatkaa rikoksen tutkintaa. Rikosnimikkeenä teosta on tällä hetkellä törkeä pahoinpitely, mutta nimikkeet voivat tarkentua esitutkinnan edetessä.

Ekhva ei voi tiedottaa asiasta enempää.

Poliisi tiedottaa lisää aikaisintaan ensi viikolla.